Eesti Geoloogiakeskus

Eesti Geoloogiakeskus OÜ (EGK) oli Eestis tegutsenud geoloogiateenuseid (nt geoloogiline kaardistamine, ehitusmaterjalide, energeetilise tooraine jms väljaselgitamine jne) osutav osaühing. Eesti Geoloogiakeskus tootis mitmekülgset infot maapõue kohta.

 Ajalugu 
3. juunil 1937 dekreedina antud seadusega asutati Geoloogiline Komiteehttps://dea.digar.ee/?a=d&d=AKriigiteataja19370611.2.5 Mäeseaduse muutmise ja täiendamise seadus (RT 1937, 47, 429), mille tegevus lõpetati 1940. aastal.Ajalugu. Eesti Geoloogiateenistuse veebisait. 

1957. aastal asutati Eesti NSV Ministrite Nõukogu juurde Geoloogia ja Maapõue Kaitse Valitsus (nimetati 1965. aastal ümber Eesti NSV Geoloogia Valitsuseks). 1964. aastal moodustati Eesti NSV Ministrite Nõukogu juurde Riiklik Geoloogia Tootmiskomitee. 1987. aastal moodustati NSVL Geoloogiaministeeriumi juurde riiklik asutus Eesti Geoloogia. 

1991. aastal moodustati Tööstus- ja Energeetikaministeeriumi juurde Eesti Geoloogiakeskus. Alates 1993. aastast kuulus see Keskkonnaministeeriumi valitsemisalasse. 1. märtsist 1997 muudeti Eesti Geoloogiakeskus riigi osaühinguks. 1993. aastast juhtis Eesti Geoloogiakeskust Vello Klein. 

2018. aasta alguses alustas Majandus- ja Kommunikatsiooniministeeriumi haldusalas tegevust Eesti Geoloogiateenistus, millele anti üle Eesti Geoloogiakeskuse lepingulised õigused ja kohustused.https://www.postimees.ee/4033015/valitsus-toetas-riikliku-geoloogiateenistuse-loomist-rakverrehttps://www.e-krediidiinfo.ee/77000387-EESTI%20GEOLOOGIATEENISTUS Uue teenistuse loomine lähtus 2017. aasta Riigikogu strateegiadokumendist „Maapõuepoliitika põhialused aastani 2050“.

Liikmesus 
1995. aastal sai Eesti Geoloogiakeskus Euroopa Geoloogiateenistuste Foorumi (FOREGS) liikmeks.
1. juulil 2003 sai Eesti Geoloogiakeskus Euroopa Liidu liikmesriikide geoloogiateenistuste ühenduse (EuroGeoSurveys) liikmeks.
Viited

Välislingid
Eesti Geoloogiakeskuse koduleht (eesti, inglise ja vene keeles)

Kategooria:Geoloogiateadusasutused